‏‏‏‏‏‏**‏**

‏‏ה' חשון תשפ"ב

‏11 אוקטובר 2021

לכבוד

מארגני תיירות נכנסת

**שלום רב,**

**הנדון: הגשת בקשות לקרן שיווק למארגני תיירות נכנסת דרך פורטל התמיכות של מרכב"ה**

בהמשך להחלטת החשב הכללי בכוונת משרד התיירות להעמיד לרשותכם את פורטל התמיכות האינטרנטי של מרכבה. הפורטל יאפשר למארגני תיירות נכנסת הנתמכים על ידי הממשלה להגיש בקשות תמיכה דרך האינטרנט, וכן לעקוב אחר סטאטוס הטיפול בבקשה והעברת התשלומים.

משמעות ההחלטה היא שבקשות התמיכה לשנת 2021 ואילך וכן הנתונים הנדרשים לצורך זה, **יוזנו באופן ישיר ע"י ההגופים באמצעות האינטרנט דרך הפורטל, למערכת "מרכבה".**

כדי לשמור על חיסיון המידע, מאובטח פורטל התמיכות באמצעי אבטחת מידע מתקדמים והכניסה לפורטל מתבצעת באמצעות "כרטיס חכם" בלבד. "כרטיס חכם" מונפק באמצעות גופים שהוסמכו לנושא על ידי משרד המשפטים וממשלת ישראל.

לכל מוסד יונפק כרטיס חכם עבור **נציג**, שהוא מורשה חתימה או בעל תפקיד במוסד, אשר יזין את הנתונים, ויבצע את כל הפעולות הנדרשות לצורך הגשת בקשת התמיכה ב"פורטל".   
מאחר ובפורטל התמיכות נדרשת חתימה דיגיטלית על גבי המסמכים, יש להנפיק 2 כרטיסים חכמים **נוספים** עבור **מורשי החתימה**. במידה ונציג המוסד הינו גם מורשה החתימה, די בהנפקת כרטיסים חכמים למורשי החתימה בלבד.

**הנפקת "כרטיסים חכמים"**

לצורך הנפקת הכרטיסים החכמים על כל מוסד לפנות ישירות לספקים המורשים:

[**מצ"ב קישור להורדת קובץ**](https://talmud.edu.gov.il/DocsForDownload/NispachAlefComsign.pdf) המכיל את פירטי הספקים המורשים:

חברת פרסונל איי די www.personalid.co.il בטלפון 2007\* או דוא"ל office@personalid.co.il

חברת קומסיין www.comsign.co.il בטלפון 8770\* או דוא"ל info@comsign.co.il

\*יש להקדים ולפנות לספקים מאחר וקיים תור להנפקה והמועד משוריין זמן רב לאחר הפנייה.

**עבור כל אחד ממורשי החתימה ונציג המוסד**, בהתאם להנחיות המפורטות בערכה.

לאחר הנפקת הכרטיסים יש להעביר את טופס "הסמכת נציג גוף" ,, למייל קרן השיווק ולמרכזת הקרן בכתובות (מצ"ב הקובץ):

1. [kerenshivuk@mail.gov.il](mailto:kerenshivuk@mail.gov.il)
2. [saraa@goisrael.gov.il](mailto:saraa@goisrael.gov.il)

נדגיש כי ללא העברת הטופס לאגף לא ניתן יהיה לפתוח לגוף הרשאה במערכת מרכבה.

בהתאם לפרטי נציגי הגוף שיירשמו בטופס, יוזמן נציג המוסד להדרכה להגשת בקשת התמיכה לשנת 2021 ב"פורטל" התמיכות.

**הבהרות והנחיות**:

* **האחריות** להנפקת הכרטיסים החכמים חלה על **כל גוף**.
* **הנפקת הכרטיסים כרוכה בתשלום**. ניתן להנפיק כרטיס לשנתיים או ל-4 שנים, אנו ממליצים למוסדות להנפיק כרטיסים ל-4 שנים, כך שבממוצע שנתי העלות תהיה נמוכה יותר.
* מוסד שיש בידו כרטיס "חכם" לנציג המוסד ו/או למורשי חתימה, שבאמצעותו הוגשה בקשה למשרד אחר או לאגף אחר במשרדה תיירות יוכל להשתמש בכרטיסים אלו להגשת הבקשה למשרד המשפטים וחתימה על גביה, ואינו נדרש להנפיק כרטיסים נוספים (במקרה זה אין צורך למלא את טופס "הסמכת נציג גוף" הנ"ל).

להלן כתובת פורטל התמיכות שיש להגדירה באינטרנט במועדפים:

<https://mrp.mrc.gov.il/irj/portal>

* כאמור לעיל לא ניתן להגיש את מסמכי בקשות התמיכה בהגשה פיזית , אלא באמצעות הפורטל ע"י כרטיסים חכמים לנציגי המוסדות ומורשי החתימה בלבד. בקשות תמיכה שתוגשנה לאגף פיזית – תדחנה על הסף.

**על מנת שנוכל להעמיד את ה"פורטל" לרשותכם באופן הטוב ביותר נבקש את מלוא שיתוף הפעולה מצדכם.**

לבירורים ופרטים נוספים ניתן לפנות לשרה אמסלם 050-6214128

כתובת מייל לפניות: [kerenshivuk@mail.gov.il](mailto:kerenshivuk@mail.gov.il) והעתק ל- [saraa@goisrael.gov.il](mailto:saraa@goisrael.gov.il)

בברכה,

שרה אמסלם

מרכזת קרן שיווק

העתק: מר עמי אלון, יו"ר הנהלת קרן שיווק